sagorsarker/bangla-wikipedia huggingface dataset:
কোমল চাউল

কোমল চাউল অসমে উৎপাদিত হওয়া একপ্রকারের চাল। সাধারণত চকোয়া, নানিয়া বা তেমনধরনের ধান থেকে কোমল চাউল উৎপাদন করা হয়। এই চাল রান্না না করে খাওয়ার জন্য ব্যবহার করা যায় বলেই বিশেষ সমাদর লাভ করেছে। কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।
কোমল চাউলের একটি প্রকার বোকা চাউল ২০১৮ সালে ভারতের ভৌগোলিক স্বীকৃতি লাভ করে।
অসমের প্রায় সব জেলায় কোমল চাউলের চাষ করা হয়। প্ৰধানত শালি ধান হিসাবে এই চালের চাষ করা হয়। এই চাষ জুন মাসে আরম্ভ হয় এবং ডিসেম্বর মাসে এই ধান তোলা হয়। 
১৭ শতকে মোগলদের সাথে যুদ্ধ করা আহোম সৈন্যের জন্য এটিই
ছিল দেহের শক্তিদায়ী ইন্ধন।
২০১৬ সালে নলবাড়ির লটাস প্রগ্ৰেসিভ সেণ্টার এবং গুয়াহাটীর সেণ্টার ফর এনভারমেণ্ট এডুকেশন কোমল চাউলের একটি প্রকার বোকা চাউলের ভৌগোলিক স্বীকৃতির জন্য আবেদন করেছিল। ২০১৮ সালের আগস্ট মাসে বোকা চাউল ভৌগোলিক স্বীকৃতি লাভ করে।
কুসুম বা গরম জলে ১০ থেকে ১৫ মিনিট ভিজিয়ে নিলে বা ঠাণ্ডা জলে ৩০ মিনিট ভেজালে এই চাল খাওয়ার জন্য উপযোগী হয়। নরম হওয়ার পর দই, কলা, দুধ বা গুড়ের সাথে কোমল চাউল খাওয়া হয়। তাছাড়া নুন-তেল-আদা কিংবা তিওয়া বুট-মাষ ও ভোট জলকীয়ার আচারের সাথে কোমল চাউল খাওয়ার রীতি আছে। অসমীয়া লোকেরা কোমল চাউলকে জলখাবার হিসাবে খায়। মাঘ বিহুর এটিই অন্যতম খাদ্য।
গুয়াহাটি বিশ্ববিদ্যালয়য়ের জৈবপ্রযুক্তিবিদ্যা বিভাগ এই চালের ওপর গবেষণা করে এর পুষ্টিতত্ত্বগুলি চিহ্নিত করেছে। তাঁদের গবেষণা অনুসারে, কোমল চাউলে ১০.৭৩ শতাংশ ফাইবার ও ৬.৪ শতাংশ প্রোটিন থাকে এবং এই ধানের প্রজাতিতে মাত্র ৪ থেকে ৫ শতাংশ এমায়লোজ থাকে।
ধনু এ*

ধনু এ* (উচ্চারণ করা হয়, ধনু এ-তারা; সংক্ষিপ্ত রূপ, Sgr A*) হলো আকাশগঙ্গার কেন্দ্রের একটি উজ্জল এবং খুবই নীরন্ধ্র জ্যোতির্বৈজ্ঞানিক রেডিও উৎস যা অয়নবৃত্তের প্রায় ৫.৬° দক্ষিনে ধনু মন্ডল ও বৃশ্চিক মন্ডলের সীমানার কাছাকাছি অবস্থিত। ইহা একটি অতিবৃহৎ কৃষ্ণগহ্বরের অবস্থান যা সাধারণভাবে গৃহীত বেশীরভাগ যদি না সকল সর্পিল ও উপবৃত্তাকার ছায়াপথের কেন্দ্রে এদের অবস্থানের অনুরূপ।
একে প্রদক্ষিণরত বেশ কিছু তারাকে, সবচেয়ে লক্ষনীয়ভাবে এস২ কে, আকাশগঙ্গার কেন্দ্রের পরিকল্পিত কৃষ্ণগহব্বরের উপস্থিতির প্রমাণ ও এসম্পর্কিত উপাত্ত উপস্থাপনে ব্যবহার করা হয়েছিল এবং বিজ্ঞানীরা এই সিদ্ধান্তে পৌঁছান যে ধনু এ* কোনও যুক্তিসঙ্গত সন্দেহের বাইরে ব্ল্যাকহোলটির অবস্থান।
বাংলাদেশ ভূগোল পরিষদ

বাংলাদেশ ভূগোল পরিষদ (Bangladesh Geographical Society-BGS) হ‌লো ভৌগোলিকদের জন‌্য এক‌টি আনুষ্ঠা‌নিক সংগঠন। এ‌টি এক‌টি জাতীয় প্রতিষ্ঠান। বাংলাদেশ ভূগোল পরিষদ "পূর্ব পাকিস্তান ভূগোল পরিষদ" (East Pakistan Geographical Society) না‌মে ১৯৫৫ সা‌লে ফেব্রুয়া‌রি মা‌সে প্রতি‌ষ্ঠিত হয়। প্রখ্যাত ইংরেজ ভূগোলবিদ স্যার ডাডলী স্ট্যাম্প এই প‌রিষ‌দের উদ্বোধন করেন।
প্রথম থে‌কেই ভূগোল বিজ্ঞানের অগ্রগতি ও জাতীয় অর্থনৈতিক উন্নয়নে ভৌগোলিক জ্ঞানভান্ডার বৃদ্ধিতে এই প‌রিষদ গুরুত্বপূর্ণ অবদান রে‌খে আস‌ছে। এই প‌রিষ‌দের প্রধান উ‌দ্দেশ‌্য ভূগোল বিজ্ঞানের প্রসার ও সমৃদ্ধি সাধন করা। ষান্মাসিক গবেষণা পত্রিকা Oriental Geographer-এর প্রকাশনা, একটি রেফারেন্স গ্রন্থাগার পরিচালনা এবং নিয়মিত জাতীয় ভৌগোলিক সম্মেলন অনুষ্ঠান করা এই প‌রিষ‌দের গুরুত্বপূর্ণ কাজ। এছাড়াও এই প‌রিষদ গবেষণা, আলোচনা সভা, বক্তৃতা, সম্মেলন, প্রদর্শনী, পর্যবেক্ষণ, প্রকাশনা ইত‌্যা‌দির পদ‌ক্ষেপ গ্রহণ ক‌রে। বাংলাদেশ ভূগোল পরিষদের সদর দপ্তর ঢাকা বিশ্ববিদ্যালয়ের ভূগোল বিভাগে অব‌স্থিত। বর্তমানে এই পরিষদের চার ধরনের সদস‌্যপদ র‌য়ে‌ছে। সেগু‌লো হ‌লো: দাতা সদস্য, সাম্মানিক আজীবন সদস্য, আজীবন সদস্য এবং সাধারণ সদস্য। এছাড়াও দে‌শে-বি‌দে‌শে এই প‌রিষ‌দের গবেষণা পত্রিকা "অ‌রি‌য়েন্টাল জিওগ্রাফার"(Oriental Geographer) কে কেন্দ্র ক‌রে আরও প্রাতিষ্ঠানিক সদস্য র‌য়ে‌ছে। প‌ত্রিকা‌টি এই প‌রিষদ কর্তৃক ১৯৫৭ সাল থেকে প্রতি জানুয়ারি ও জুলাই মাসে প্রকাশ করে প্রকাশ করা হয়।
এই প‌রিষদ "ভূ‌গোল ও প‌রি‌বেশ" (ইংরেজ‌িতে: Geography and Environment) না‌মে আর এক‌টি বাংলা ভাষার প‌ত্রিকাও প্রকাশ করা শুর‌ু করে‌ছে। এই প‌ত্রিকা‌টি বছ‌রে দুই বার প্রকা‌শিত হয়।
বাংলাদেশ ভূগোল পরিষদের প্রতিষ্ঠাতা প্রফেসর নাফিস আহমদের স্মর‌ণে প্রতি বছর নিয়মিতভাবে ঢাকা বিশ্ববিদ্যালয়ের ভূগোল বিভাগের স্নাতকোত্তর চূড়ান্ত পর্বের (এম.এসসি) শ্রেষ্ঠ মেধাবী শিক্ষার্থী‌কে পরিষদ নাফিস আহমদ মেমোরিয়াল এওয়ার্ড প্রদানের সিদ্ধান্ত নেনওয়া হ‌য়ে‌ছে এবং ড. এএইচ রিজভীর স্মরণে ঢাকা বিশ্ববিদ্যালয়ের সম্মান শ্রেণির শ্রেষ্ঠ শিক্ষার্থী‌কে রিজভী মেমোরিয়াল এওয়ার্ড প্রদান করা হয়। এখা‌নে কো‌নো বেতনভুক্ত গবেষক না থাক‌লেও পরিষদের সদস্য ও শিক্ষার্থী গবেষকদের আর্থিক সহযোগিতা এবং লাইব্রেরি সুবিধাও দেওয়া হয়ে থা‌কে। এ পরিষদের নিজস্ব একটি লাইব্রেরি আছে এবং সেখা‌নে গবেষণামূলক গ্রন্থ এবং দেশ বিদেশের ভূগোল ও সংশ্লিষ্ট বিষয়ের জার্নাল সংরক্ষণ করা হয়ে থা‌কে। এই লাইব্রেরি পরিষদের সদস্যরা যা‌তে ব‌্যবহার কর‌তে পা‌রেন তাই কর্মদিবসগুলোতে খোলা থাকে। অনুমতি সা‌পে‌ক্ষে অন্যরাও লাইব্রেরিটি ব্যবহার করতে পারে।
প্রধানত সদস্যদের চাঁদা এবং অ‌রি‌য়েন্টাল জিওগ্রাফার প‌ত্রিকা‌টি বিক্রয়ের মাধ্যমেই এই প‌রিষ‌দের তহ‌বিল গঠিত। ঢাকা বিশ্ববিদ্যালয়ের কিছু নিয়মিত বার্ষিক অনুদান, সরকারের বিজ্ঞান ও প্রযুক্তি মন্ত্রণালয়ের অনিয়মিত অনুদান সহ অন্যান্য উৎস থেকেও এই পরিষদ অর্থ সংস্থান করে।
নিকোলাস দেলমোন্তে

নিকোলাস "নিকো" দেলমোন্তে (; জন্ম: ১০ মে ১৯৮৯) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের তৃতীয় স্তর প্রিমেরা দিভিসিওন আরএফইএফের ক্লাব লিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।
আর্জেন্টিনীয় ফুটবল ক্লাব ইন্দেপেন্দিয়েন্তের যুব পর্যায়ের হয়ে খেলার মাধ্যমে দেলমোন্তে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৯–১০ মৌসুমে, আর্জেন্টিনীয় ক্লাব ইন্দেপেন্দিয়েন্তের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্দেপেন্দিয়েন্তের হয়ে চার মৌসুমে ১৫ ম্যাচে অংশগ্রহণ করার পর ২০১৪–১৫ মৌসুমে তিনি মালয়েশীয় ক্লাব জোহর দারুল তাজিম ২-এ যোগদান করেছেন। জোহর দারুল তাজিম ২-এ মাত্র এক মৌসুম অতিবাহিত করার পর আর্জেন্টিনীয় ক্লাব এস্তুদিয়ান্তেসের সাথে চুক্তি স্বাক্ষর করেছেন, যেখানে তিনি ১৪ ম্যাচে অংশগ্রহণ করেছেন। পরবর্তীকালে, তিনি মারবেয়া, এক্সত্রেমাদুরা, সাবাদেয়, বসুন্ধরা কিংস, সামোরা এবং মেলিয়ার হয়ে খেলেছেন। ২০২১–২২ মৌসুমে, তিনি মেলিয়া হতে স্পেনীয় ক্লাব লিনেন্সেতে যোগদান করেছেন।
নিকোলাস দেলমোন্তে ১৯৮৯ সালের ১০ই মে তারিখে আর্জেন্টিনার ওলিভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
এনামুল হক (রাজনীতিবিদ)

এনামুল হক (১৯৪০ — ১১ জানুয়ারি ২০২৩) ছিলেন বাংলাদেশের ময়মনসিংহ জেলার একজন রাজনীতিবিদ। তিনি জজ মিয়া নামেও পরিচিত ছিলেন। ৩য় ও ৪র্থ সংসদ নির্বাচনে তিনি ময়মনসিংহ-১০ (গফরগাঁও) আসনে জাতীয় পার্টির মনোনয়ন নিয়ে সাংসদ নির্বাচিত হন।
এনামুল হক ময়মনসিংহ জেলার গফরগাঁও উপজেলায় জন্মগ্রহণ করেন। তিনি পাকিস্তানের ইসলামাবাদের একটি ক্যাডেট কলেজে পড়াশোনা করেন। পরে লাহোর বিশ্ববিদ্যালয় থেকে স্নাতক সম্পন্ন করেন। তিনি ১৯৬৮ সালে কুমিল্লা আর্মড সার্ভিসেস বোর্ডের সেক্রেটারি হিসেবে পাকিস্তান সেনাবাহিনীতে যোগদান করেন। তার বাবা আবদুস সালাম গফরগাঁও ইসলামিয়া সরকারি উচ্চ বিদ্যালয়সহ বিভিন্ন বিদ্যালয়ে প্রধান শিক্ষক হিসেবে দায়িত্ব পালন করেছিলেন।
এনামুল হক ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ময়মনসিংহ-১০ (গফরগাঁও) আসন থেকে সংসদ সদস্য নির্বাচিত হয়েছিলেন।
২০২৩ সালের ১১ জানুয়ারি সালটিয়া ইউনিয়নের পুকুরিয়া গ্রামে বাংলাদেশ সরকারের প্রধানমন্ত্রী শেখ হাসিনার দেওয়া আশ্রয়ণ প্রকল্পের ঘরে তিনি বার্ধক্যজনিত রোগে আক্রান্ত হয়ে মারা যান।
ডাহাপাড়া ধাম রেলওয়ে স্টেশন

ডাহাপাড়া ধাম রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
আজিমগঞ্জ সিটি রেলওয়ে স্টেশন

আজিমগঞ্জ সিটি রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
পোড়াডাঙা হল্ট রেলওয়ে স্টেশন

পোড়াডাঙা হল্ট রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
মহীপাল রোড রেলওয়ে স্টেশন

মহীপাল রোড রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
শেখ হাদিসুর রহমান বাবু

শেখ হাদিসুর রহমান বাবু (শহীদ হাদিস নামেও পরিচিত) (২১ এ‌প্রিল ১৯৪৪ - ২১ ফেব্রুয়ারী ১৯৬৯) ছিলেন তৎকালীন পূর্ব পাকিস্তানে গণতন্ত্র প্রতিষ্ঠার আন্দোলনে শহীদ হওয়াদের অন্যতম একজন। তার পুরো নাম শেখ হাদিসুর রহমান বাবু। ১৯৬৯-এর আইয়ুব বিরোধী গণআন্দোলনে বাংলাদেশের দক্ষিণাঞ্চলে যে গণবিক্ষোভ শুরু হয় সেই বিক্ষোভে পুলিশ গুলি চালালে শহীন হন শেখ হাদিসুর রহমান বাবু। তার সম্মানে বিভাগীয় শহর খুলনার প্রাণকেন্দ্রে অবস্থিত পার্কের নামকরণ করা হয় শহীদ হাদিস পার্ক।
শেখ হাদিসুর রহমান ১৯৪৪ সালের ২১ এপ্রিল বাগেরহাট জেলার রণবিজয়পুর গ্রামে জন্মগ্রহণ করেন। তারা ছিলেন ৪ ভাই ও ৩ বোন।
এসএসসি পাশ করে খুলনার প্র‌সিদ্ধ আযম খান কমার্স কলেজে ভর্তি হওয়ার জন্য খুলনা এসেছিলেন শহীদ হাদিস। পরিবারে অসচ্ছলতা থাকায় হাদিস শান্তিধাম মোড়ের হোয়াইট স্নো নামের একটি লন্ড্রিতে চাকরি করতেন।
১৯৬৯-এর আইয়ুব বিরোধী গণআন্দোলন শুরু হলে সিদ্ধান্ত নেওয়া হয় ২১ ফেব্রুয়ারি খুলনা নগরীর বিভিন্ন স্থান থেকে মিছিল এসে মিউনিসিপ্যাল পার্কে সমবেত হবে। ২১ ফেব্রুয়ারি সকাল সাড়ে ৯টায় একটি মিছিল খুলনা শহরের হাজী মহসিন রোড দিয়ে আসার সময় পৌরসভার তৎকালীন ভারপ্রাপ্ত কর্মকর্তা অতিরিক্ত জেলা প্রশাসক অবাঙালী আফজাল কাহুতের বাসভবনের সামনে পুলিশের সাথে সংঘর্ষে জড়িয়ে পড়েন আন্দোলনকারীরা। এ সময় পুলিশ গুলি চালালে শহীদ হন শেখ হাদিসুর রহমান বাবু। হাদিসুরের মৃত্যুর খবর ছড়িয়ে পড়লে শহর জুড়ে বিক্ষোভ আরো তীব্র হয়। বিভিন্ন স্থানে পুলিশের সাথে সংঘর্ষে জড়িয়ে পড়েন গণতন্ত্রকামীরা। শহীদ হন আলতাফ, প্রদীপসহ আরো অনেকে। তৎকালীন জেলা প্রশাসন পরিস্থিতি বেগতিক দেখে খুলনার সর্বত্র কারফিউ জারি করে।
পরেরদিন ২২ ফেব্রুয়ারি এক ঘণ্টার জন্য কারফিউ শিথিল করা হয়। এই এক ঘণ্টায় তৎকালীন খুলনার ছাত্র নেতৃবৃন্দ জড়ো হন মিউনিসিপ্যাল পার্কে। তারা মিউনিসিপ্যাল পার্কের নাম বদলে শহীদ হাদিসের নামে নামকরণের সিদ্ধান্ত নেন। সে অনুযায়ী দ্রুত সাদা কাগজ ও কালি কিনে আনা হয়। এবং মিউনিসিপ্যাল পার্কের নাম লেখা হয় ‘শহীদ হাদিস পার্ক’। এরপর মুখে মুখে শহীদ হাদিস পার্কের নাম ছড়িয়ে পড়ে। এ পার্কটি এখনো খুলনার অন্যতম প্রধান বিনোদনকেন্দ্র। এ পার্কে প্রতিদিনই অনেক মানুষের জমায়েত হয়।
আঞ্জুমান ঈদগাহ ময়দান

ময়মনসিংহ মহানগরীতে অবস্থিত ঐতিহ্যবাহী আঞ্জুমান ঈদগাহ ময়দান। এটি ময়মনসিংহ নগরের কেন্দ্রীয় ঈদগাহ ময়দান হিসেবে পরিচিত। প্রতিবছর এ ঈদগাহ ময়দানে ঈদুল ফিতর ও ঈদুল আযহা নামাজের জামায়াত অনুষ্ঠিত হয়। বর্তমানে এখানে প্রতি ঈদে দুইটি করে পৃথক ঈদ জামায়াত অনুষ্ঠিত হয়। কালের স্রোতে ময়মনসিংহের আঞ্জুমান ঈদগাহ ময়দানটি পরিণত হয়ে উঠেছে একটি ঐতিহাসিক স্থানে। ময়মনসিংহ শহরের কাঁচিঝুলি এলাকায় "(৩ নং ওয়ার্ড)" এর অবস্থান। ঈদগাহ ময়দানের উত্তর-পূর্ব দিকে ময়মনসিংহ সাকির্ট হাউজ ও পূর্ব দিকে টাউন হল অবস্থিত।
সারিন্দা

সারিন্দা () ইস্পাত, কাঠ, পার্চমেন্ট এবং ঘোড়ার চুল দিয়ে তৈরি একটি তারযুক্ত যন্ত্র। হলো লুটে বা বেহালার অনুরূপ একটি তারযুক্ত ভারতীয় লোক বাদ্যযন্ত্র। এটি ধনুকাকৃতির ছড় দ্বারা বাজানো হয় এবং এতে দশ থেকে ত্রিশটি তার থাকে। মূল কাঠামোর প্রশস্ত অংশ দুপাশে বেশ চাপা থাকে, ওপরে থাকে চামড়ার ছাউনি এবং বাকি অংশ দন্ডাকৃতির। এটি মেঝেতে লম্বালম্বীভাবে ঝোঁকে বসে বাজানো হয়।
সরিন্দা'র উৎপত্তি "ধোদ্রো বানাম" নামে উপজাতিদের এক ধরনের বেহালা বাদ্যযন্ত্র থেকে বলে মনে হয়, যা মধ্য, উত্তর-পশ্চিম এবং পূর্ব ভারতে পাওয়া যায়। এটি পশ্চিমবঙ্গ, বিহার এবং ওড়িশার সাঁওতাল উপজাতিদের সংস্কৃতি এবং ধর্মের একটি গুরুত্বপূর্ণ উপকরণ।
সারেঙ্গি সারিন্দার একটি প্রশাখা। শিখ গুরু অর্জান দেব শিখ ভক্তিমূলক সংগীতে সারিন্দার পরিচয় করিয়েছিলেন এবং জনপ্রিয় করেছিলেন।
ভারতের বেশ কয়েকটি জাতিগোষ্ঠী, উদা: বাংলার বাউল, পাঞ্জাবি সম্প্রদায়, রাজস্থান, আসাম এবং ত্রিপুরার লোক শিল্পীরা তাদের ঐতিহ্যবাহী সংগীত এবং নৃত্যে সরিন্দা ব্যবহার করেন। এটি কোনও একক বা দলবদ্ধ লোকসঙ্গীত গায়কদের জন্য অদ্বিতীয় সঙ্গী।
শৈলেন রায়

শৈলেন রায় (১৯১০ – ৭ জুলাই ১৯৬৩) একজন বাঙালী গীতিকার।
শৈলেন রায় ১৯১০ সালে পাবনা, ব্রিটিশ ভারতে জন্মগ্রহণ করেন। অল্পবয়স থেকে তিনি কাব্যচর্চা করতেন, হারমোনিয়াম ও এস্রাজ বাজাতে পারতেন। কলকাতার সিটি কলেজ থেকে বিএ পাশ করেন। ছাত্রাবস্থায় কাজী নজরুল ইসলামের সঙ্গে তাঁর বন্ধুত্ব গড়ে ওঠে।
কাজী নজরুল ইসলামের সহায়তায় শৈলেন রায় রচিত গান স্মরণপারের ওগো প্রিয়, তোমার মাঝে আপন হারা শিল্পী আব্বাসউদ্দীনের কণ্ঠে এইচএমভি রেকর্ড কোম্পানি থেকে ১৯২৭ খ্রিষ্টাব্দে প্রকাশিত হয়। তাঁর রচিত গান শচীন দেববর্মণ, শ্যামল মিত্র, সন্ধ্যা মুখোপাধ্যায়, আলপনা বন্দ্যোপাধ্যায় সহ বিখ্যাত শিল্পীরা গেয়েছেন। বহু বাংলা চলচ্চিত্রে তার গান গৃহীত হয়েছে। তাঁর রচিত গানের সংখ্যা প্রায় ১৮০০।
বিমলচন্দ্র সিংহ

বিমলচন্দ্র সিংহ (১ ডিসেম্বর ১৯১৭ - ১৭ এপ্রিল ১৯৬১) ছিলেন একজন সংস্কৃত সাহিত্য দর্শনশাস্ত্রে এবং ফরাসি ভাষার সুপণ্ডিত ও একজন চিন্তাশীল লেখক।
বিমলচন্দ্র সিংহের জন্ম কলকাতার পাইকপাড়ার রাজ পরিবারে। পিতা মনীন্দ্রচন্দ্র সিংহ। বিমলচন্দ্র বি.এ. ও এম. এ পরীক্ষায় অর্থনীতিতে প্রথম শ্রেণীতে প্রথম স্থান অধিকার করেছিলেন। দেশ স্বাধীন হওয়ার পর বিধানচন্দ্র রায়ের নেতৃত্বাধীন পশ্চিমবঙ্গ সরকারের প্রথম মন্ত্রীসভার ভূমিরাজস্ব মন্ত্রী ছিলেন। মতানৈক্যের জন্য পদত্যাগ করলেও পরে ১৯৫৬ - ৬১ খ্রিস্টাব্দে মন্ত্রীপদে অধিষ্ঠিত ছিলেন। তার আমলেই জমিদারি প্রথার বিলোপ ও জমির উর্ধসীমা আইন তৈরি হয়। তিনি বিভিন্ন পত্র পত্রিকায় স্বনামে ও 'ভীষ্মদেব খোসনবীস জুনিয়র' ছদ্মনামে বহু মূল্যবান প্রবন্ধ প্রকাশ করেন । তার রচিত ও প্রকাশিত উল্লেখযোগ্য গ্রন্থগুলি হল -
বিভিন্ন শিক্ষা প্রতিষ্ঠান গঠন ও পরিচালনায় তিনি অত্যন্ত সক্রিয় ছিলেন। তাঁদের জমিদারির অন্তর্ভুক্ত এলাকায় বিভিন্ন প্রতিষ্ঠান শিক্ষাদীক্ষা ও উন্নয়নের জন্য বহু অর্থ ব্যয় করতেন। ১৯৪৬ খ্রিস্টাব্দে তিনি বঙ্গীয় ব্যবস্থাপক সভার সভ্য ছিলেন। ১৯৪৭ খ্রিস্টাব্দের ২০ জুন বঙ্গীয় আইনসভায় তিনি বাংলা বিভাজনের পক্ষে ও পশ্চিমবঙ্গ প্রতিষ্ঠায় মতদান করেন। রবীন্দ্রভারতী বিশ্ববিদ্যালয় গঠনে নেতৃত্ব দেন এবং এই প্রতিষ্ঠানের সম্পাদক ছিলেন। এছাড়া তিনি ১৩৫২ - ৫৪ বঙ্গাব্দে বঙ্গীয় সাহিত্য পরিষদের ধনাধ্যক্ষ ও ১৩৫৫-৫৬ বঙ্গাব্দে সহ-সভাপতি ছিলেন। কংগ্রেস নেতা ও সাংসদ অতীশচন্দ্র সিংহ তার জ্যেষ্ঠ পুত্র ছিলেন। কনিষ্ঠ পুত্র ছিলেন প্রখ্যাত পরমাণু বিজ্ঞানী বিকাশচন্দ্র সিংহ। অতীশচন্দ্র তার পিতা বিমলচন্দ্রের স্মৃতিতে ২০০২ খ্রিস্টাব্দে মুর্শিদাবাদ জেলার কান্দিতে বিমলচন্দ্র কলেজ অফ ল' স্থাপন করেন।
বিমলচন্দ্র সিংহ ১৯৬১ খ্রিস্টাব্দের ১৭ই এপ্রিল ৪৪ বৎসর বয়সে কলকাতায় প্রয়াত হন।
বাংলাদেশ বৌদ্ধ কৃষ্টি প্রচার সংঘ

বাংলাদেশ বৌদ্ধ কৃষ্টি প্রচার সংঘ হ‌লো এক‌টি রাজ‌নৈ‌তিক এবং সামা‌জিক সংগঠন, যা বাংলা‌দে‌শের বৌদ্ধ সম্প্রদায়ের কল্যাণে কাজ ক‌রে।
১৯৪৯ সালের ৪ ডিসেম্বর পাকিস্তানে বৌদ্ধদের সামাজিক, সাংস্কৃতিক ও ধর্মীয় অবস্থান সুদৃঢ় করতে চট্টগ্রাম বিভা‌গের পা‌টিয়া উপ‌জেলার লাখেরা অভয় বিহারে ‘পূর্ব পাকিস্তান বৌদ্ধ কৃষ্টি প্রচার সংঘ’ নামে এই সংঘ প্রতিষ্ঠা করা হয়। পরবর্তী‌কালে বাংলাদেশ স্বাধীন হ‌লে এর নাম প‌রিবর্তন ক‌রে রাখা হয় 'বাংলাদেশ বৌদ্ধ কৃষ্টি প্রচার সংঘ'। এই সং‌ঘের প্রথম কার্যনির্বাহী পরিষদের সভাপতি ছি‌লেন শ্রীমৎ ধর্মদর্শী মহাথেরো এবং শ্রীমৎ বংগীশ ভিক্ষু ছি‌লেন সাধারণ সম্পাদক। সেসময় বিশিষ্ট বৌদ্ধ ব্যক্তিদের মধ্য থেকে কয়েকজন সংঘের পৃষ্ঠপোষক হি‌সে‌বে মনোনীত হন এবং একটি ট্রাস্টি বোর্ডও গ‌ঠিত হয়। শুরু থে‌কেই এ সংঘ বৌদ্ধ ছাত্রছাত্রীদের জন্য উচ্চতর শিক্ষাক্ষেত্রে এবং সরকারি চাকরির ক্ষেত্রে আসন সংরক্ষণ, প্রাচীন বৌদ্ধ ঐতিহ্য উদ্ঘাটন ও সংরক্ষণ, বুদ্ধ পূর্ণিমার দিন জাতীয় ছুটি ঘোষণাসহ অন্যান্য দাবি উত্থাপন ক‌রে এবং আন্দোলন ক‌রে। ১৯৫৪ সালে অনু‌ষ্ঠিত পূর্ব পাকিস্তানের সাধারণ নির্বাচনে সমতলীয় বৌদ্ধদের জন্য সংরক্ষিত একটি আসনে সংঘের সুধাংশু বিমল বড়ুয়া নির্বাচিত হন।
১৯৬০ সালে সংঘের তত্ত্বাবধানে ঢাকায় কমলাপুর ধর্মরাজিক বৌদ্ধবিহার প্রতি‌ষ্ঠা করা হয় এবং সেখা‌নে সংঘের সদর দপ্তর স্থানান্তরিত হয়। পরবর্তীকালে এই বিহারকে কেন্দ্র করে ধর্মরাজিক অনাথালয়, প্রাথমিক বিদ্যালয়, মাধ্যমিক বিদ্যালয়, কারিগরি বিদ্যালয়, দাতব্য চিকিৎসালয়, বোধিঅঙ্গন ও আন্তর্জাতিক মানের একটি উপাসনালয় স্থাপন করা হয়। ১৯৬২ সালে এই বিহা‌রে থাইল্যান্ডের ভূমিবল অতুল্যতেজ এবং রাণী সিরিকিতকে সংঘের পক্ষ থেকে সংবর্ধনা জ্ঞাপন করা হয়। এর সংবর্ধনার মাধ্যমে থাইল্যান্ড ও বাংলাদেশের মধ্যকার মৈত্রী সুদৃঢ় হয়। ১৯৬৩ সালে সংঘের তৎকালীন সভাপতি বিশুদ্ধানন্দ মহাথেরোর নেতৃত্বে একটি প্রতিনিধিদল চীন সফরে যান এবং চীনের প্রধানমন্ত্রী চৌ এন লাইয়ের সা‌থে সাক্ষাৎ করে অতীশ দীপঙ্করের দেহভস্ম বাংলাদেশে আনা এবং সংরক্ষণের প্রস্তাব দেন, যা ১৯৭৮ সালে কার্যকর করা হয়।
স্বাধীন বাংলাদেশে বৌদ্ধ সভ্যতা ও সংস্কৃতির পুনর্জাগরণ এবং বিকাশে এই সংঘ বি‌ভিন্ন পদক্ষেপ নেয়। তার ম‌ধ্যে ১৯৮৩ সালে ঢাকায় আন্তর্জাতিক পর্যায়ে অতীশ দীপঙ্কর শ্রীজ্ঞানের সহস্রতম জন্মবার্ষিকী পালন এবং ১৯৮৭ সালে ‘পাহাড়পুর বৌদ্ধ সভ্যতা’ শীর্ষক আন্তর্জাতিক সেমিনারের আয়োজন উল্লেখযোগ্য। এতে ইউরোপ-আমেরিকাসহ অ‌নেক রাষ্ট্রের প্রতি‌নি‌ধিগণ উপ‌স্থিত ছি‌লেন।
এই সংঘ ১৯৮৫ সাল থেকে নিয়মিতভাবে বার্ষিক শিশু-কিশোর সাংস্কৃতিক প্রতিযোগিতা আ‌য়োজন ক‌রে আস‌ছে এবং ১৯৫৬ সাল থেকে সাহিত্য ও সংস্কৃতি বিষয়ক দ্বিভাষিক মুখপত্র কৃষ্টি নিয়মিতভাবে প্রকাশ করে আস‌ছে। সংঘের চট্টগ্রাম শাখা থেকে প্রকাশ করা হচ্ছে চৈত্যগ্রাম নামে একটি সাহিত্য পত্রিকা।
সংঘ‌টি ভারতের বুদ্ধগয়ায় বিশ্বের অন্যান্য দেশের মতো বাংলাদেশের পক্ষে ‘বাংলাদেশ বৌদ্ধ কৃষ্টি প্রচার সংঘ’ প্রতিষ্ঠা করেছে এবং বৌদ্ধবিহার নির্মাণ করে, যা সংঘ‌টির এক‌টি অন্যতম কৃতিত্ব। ১৯৯৯ সালে এই বিহারে প্রথমবরের মতো কঠিন চীবর দান উদ্‌যাপন করা হয়। সংঘ‌টির সভাপ‌তি এক‌টি বিশ্ব‌বিদ্যালয়ের জন্য আ‌বেদন ক‌রেছেন, যার প্রস্তা‌বিত নাম হ‌চ্ছে 'সংঘনায়ক শ্রাদমন্ডো মাহা‌থে‌রো'।
দৈনিক ভাস্কর

দৈনিক ভাস্কর একটি হিন্দি ভাষার ভারতের বৃহত্তম প্রচারিত দৈনিক সংবাদপত্র। এটি দৈনিক ভাস্কর গ্রুপের মালিকানাধীন।. ১৯৫৮ সালে ভোপালে শুরু হয়েছিল, এটি দৈনিক ভাস্করের ইন্দোর সংস্করণ প্রবর্তনের সাথে সাথে ১৯৮৩ সালে প্রসারিত হয়েছিল।
হিন্দি ভাষার একটি দৈনিক পত্রিকার প্রয়োজনীয়তা পূরণের জন্য 1948 সালে দৈনিক ভাস্কার চালু হয়েছিল। এটি ভোপালে "সুবাহ সাভেরে" এবং গোয়ালিয়রে "গুড মর্নিং ইন্ডিয়া" নামে শুরু হয়। ১৯৫৭ সালে, কাগজটির নামকরণ করা হয় "ভাস্কর সমাচার"।
১৯৫৮ সালে, এর নামকরণ করা হয় দৈনিক ভাস্কার। ভাস্কর শব্দের অর্থ "উদিত সূর্য্য"।
১৯৯৫ সালের মধ্যে দৈনিক ভাস্কর মধ্য প্রদেশের এক নম্বর সংবাদপত্র হিসাবে আত্মপ্রকাশ করে এবং পাঠকদলের সমীক্ষায় ভারতের দ্রুততম বর্ধমান দৈনিক হিসাবে ঘোষণা করা হয়। সংবাদপত্রটি মধ্য প্রদেশের বাইরে প্রসারিত করার সিদ্ধান্ত নিয়েছে এবং রাজস্থানের রাজধানী জয়পুরকে সর্বোচ্চ সম্ভাবনার বাজার হিসাবে চিহ্নিত করেছে।
১৯৯৬ সালে দৈনিক ভাস্করের লক্ষ্য ছিল জয়পুরে দ্বিতীয় স্থানের পত্রিকা হিসাবে প্রবেশ করা। এই লক্ষ্য অর্জনের জন্য, ৭০০ সমীক্ষণকারীদের একটি অভ্যন্তরীণ দল জয়পুরের ২,০০,০০০ সম্ভাব্য সংবাদপত্রের পরিবারের সমীক্ষা করে। সমীক্ষার প্রতিক্রিয়াগুলির ভিত্তিতে, তারা সংবাদপত্রের একটি প্রোটোটাইপ দেখানোর জন্য সমীক্ষা করা পরিবারের প্রত্যেকের কাছে ফিরে গিয়েছিল এবং তাদের অগ্রিম সাবস্ক্রিপশনের বিকল্প দিয়েছিল। গ্রাহকদের ১.৫০ টাকার সাবস্ক্রিপশন মূল্য দেওয়া হয়েছিল (নিউজস্ট্যান্ডের দাম ₹ ২ এর তুলনায় ছাড়), অসন্তুষ্টি হলে ফেরত। ১৯ ডিসেম্বর ১৯৯৬ সালে যখন দৈনিক ভাস্কর জয়পুরে যাত্রা শুরু করে ১৭২৩৪৭ অনুলিপি বিক্রি করে প্রথম স্থানের সংবাদপত্র হয়। দৈনিক ভাস্কর সফলভাবে যোধপুর, বিকনার, কোটা, উদয়পুর, এবং আজমির সিকার সহ রাজস্থানের অন্যান্য শহরগুলিতে সফলভাবে একটি অনুরূপ মডেল গ্রহণ করেছিলেন এবং ১৯৯৯ সালের মধ্যে পুরো রাজ্যের এক নম্বর নগর পত্রিকা হয়।
২০০০ সালে চন্ডিগড়ে প্রাকাশ পায়।
২০০০ সালের জুনে, দৈনিক ভাস্কর ২৭১০০০ কপির সংএ হরিয়ানায় প্রবেশ করে।
২০০৬ সালে, দৈনিক ভাস্কর পাঞ্জাবে অমৃতসর এবং জলন্ধর সংস্করণ দিয়ে শুরু করে। পরে, এটি লুধিয়ানা এবং ভাটিণ্ডায় উপস্থিতি বৃদ্ধি করে।
২০১০ সালে, দৈনিক ভাস্কর রাঁচি সংস্করণ চালু করে ঝাড়খণ্ডের বাজারে প্রবেশ করে, এরপরে জামশেদপুর এবং ধানবাদ সংস্করণ।
২০১৪ সালের জানুয়ারিতে, দৈনিক ভাস্কর পাটনায় একটি সফল প্রবর্তন নিয়ে বিহারে প্রবেশ করে, পরে ২০১৫ সালে মুজাফফরপুর, ভাগলপুর এবং গয়া সংস্করণ চালু হয়েছিল।
২০১৪ সালের এপ্রিলে, দৈনিক ভাস্কর গ্রুপ উত্তর প্রদেশে অনলাইন হিন্দি সংস্করণ চালু করে।
জুন ২০১৭ সালে, দৈনিক ভাস্কর তার হিন্দি নিউজ অ্যাপ্লিকেশন চালু করেছিল
দৈনিক ভাস্করের মধ্য প্রদেশে পাঁচটি সংস্করণ, উত্তর প্রদেশের একটি সংস্করণ, ছত্তিশগড়ের চারটি সংস্করণ, রাজস্থানে ১২ সংস্করণ, হরিয়ানায় তিনটি সংস্করণ, পাঞ্জাবের চারটি সংস্করণ, বিহারের চারটি সংস্করণ, ঝাড়খণ্ডের তিনটি সংস্করণ রয়েছে এবং চন্ডীগড়, হিমাচল প্রদেশ, উত্তরাখণ্ড, জম্মু ও কাশ্মীরের প্রতিটিতে একটি করে সংস্করণ রয়েছে।
পতিসর

পতিসর কাচারি বাড়ি নওগাঁ জেলার আত্রাই উপজেলায় অবস্থিত। বিশ্বকবি রবীন্দ্রনাথ ঠাকুরের স্মৃতি বিজড়িত গ্রাম পতিসর। এই কাচারি বাড়ি বাংলাদেশের অন্যতম একটি সংরক্ষিত পুরাকীর্তি। যার পাশেই রয়েছে রয়েছে দেবেন্দ্র মঞ্চ ও রবীন্দ্র সরোবর। ১৮৯১ সালে রবীন্দ্রনাথ ঠাকুর প্রথম পতিসরে আসেন। তখন তিনি কালিগ্রাম স্টেটের জমিদারির দায়িত্ব পালন করেন। তখন পতিসর কালিগ্রাম স্টেটের কাচারি বাড়ি ছিল।
১৮৯১ সাল থেকে ১৯৩৭ সাল পর্যন্ত অবস্থানকালীন সময়ে তিনি অসংখ্য কবিতা, গান, গল্প, উপন্যাস ও চিঠিপত্র লিখেছেন। নওগাঁ জেলা শহর থেকে প্রায় ৩৬ কিলোমিটার দক্ষিণে নাগর নদীর তীরে পতিসর কাছারি বাড়ি অবস্থিত।
পতিসরের দোতলা কুঠিবাড়ির স্থাপত্যশৈলী  শিলাইদহ ও শাহজাদপুরের কুঠিবাড়ির অনুরূপ। যদিও এর মূল ভবনসংলগ্ন ঘরগুলি বর্তমানে ধ্বংসস্তূপে পরিণত। পতিসরের কুঠিবাড়ি ও পদ্মাবোটে অবস্থানকালে রবীন্দ্রনাথ নানা কবিতা, গল্প,  উপন্যাস, প্রবন্ধ, ছিন্নপত্রের অনেক চিঠি এবং বিদায় অভিশাপ কাব্যনাট্য রচনা করেন। এছাড়াও কবি পল্লীর সার্বিক উন্নয়নের জন্য স্থাপন করেন বহু পাঠশালা, রথীন্দ্রনাথ উচ্চ বিদ্যালয়, দাতব্য চিকিৎসালয়, পতিসর কৃষিব্যাংক রয়েছে। এগুলো বেশিরভগই ১৯০৫ সালে প্রতিষ্ঠিত। রবীন্দ্রনাথ তার নোবেল পুরস্কারের এক লক্ষ টাকাও তিনি পতিসর কৃষিব্যাংকে দিয়েছিলেন, যা আর ফেরত পান নি। কৃষির উন্নতির জন্য তিনি পতিসরের মাঠে কলের লাঙ্গল চালিয়েছিলেন; গড়ে তুলেছিলেন কৃষি, তাঁত ও মৃৎশিল্পের সমবায় সংগঠন। 
জোড়াসাঁকোর ঠাকুর পরিবারের জমিদারির কালিগ্রাম পরগনার সদর কাচারি ছিল এই পতিসরে। রবীন্দ্রনাথের পিতামহ দ্বারকানাথ ঠাকুর ১৮৩০ সালে এই জমিদারি ক্রয় করেন। রবীন্দ্রনাথ স্বয়ং জমিদারি দেখাশোনার জন্য ১৮৯১ সালের জানুয়ারিতে প্রথম পতিসরে আসেন। ১৯২১ সালে জমিদারি ভাগ হলে পতিসর রবীন্দ্রনাথের ভাগেই পড়ে, কিন্তু সাংসারিক নানা কারণে একদা পতিসরের সঙ্গে তাঁর নিয়মিত সম্পর্কে ছেদ পড়ে। কবি নোবেল পুরস্কারে ভূষিত হলে পতিসরের প্রজারা তাঁকে মানপত্র দিয়ে অভিনন্দন জানায় (১৯১৩)। প্রজাদের অনুরোধে পুণ্যাহ উপলক্ষে তিনি ১৯৩৭ সালে শেষবারের মতো পতিসর পরিদর্শন করেন।
পতিসর এখন একটি দর্শনীয় স্থানে পরিণত হয়েছে। দেশ-বিদেশের বহু রবীন্দ্রভক্ত প্রতিবছর রবীন্দ্রস্পর্শধন্য এই পতিসর পরিদর্শনে আসেন। রবীন্দ্রনাথের জন্ম ও মৃত্যুবার্ষিকী উপলক্ষে এখানে প্রতিবছর আলোচনা ও সাংস্কৃতিক অনুষ্ঠানের আয়োজন করা হয়। প্রতিবছর জাতীয় পর্যায়ে রবীন্দ্রবার্ষিকী অনুষ্ঠানমালার অংশ হিসেবেও পতিসরে রবীন্দ্রজন্মোৎসব পালিত হয়। ঢাকাসহ দেশের বিভিন্ন অঞ্চল, এমনকি বিদেশ থেকেও রবীন্দ্রভক্ত এবং রবীন্দ্রগবেষকগণ এসব অনুষ্ঠানে যোগদান করেন।
রবীন্দ্রনাথ ঠাকুরের পিতামহ ও জোড়াসাঁকোর ঠাকুর পরিবারের অন্যতম সদস্য দ্বারকানাথ ঠাকুর এ অঞ্চলের জমিদারি ১৮৩০ সালে কেনার পর ১৮৯১ সালের ১৩ জুন রবীন্দ্রনাথ জমিদারি দেখাশোনার জন্য এ অঞ্চলে আসেন। এই কাচারীতে অবস্থানকালে রবীন্দ্রনাথ ঠাকুর বেশ কিছু কাব্য, গল্প ও প্রবন্ধ রচনা করেন। এই স্থানটির চারপাশেই রবি ঠাকুরের পরিবার কর্তৃক স্থাপিত বেশ কিছু স্থাপনা রয়েছে। এর মধ্যে উল্লেখযোগ্য হল, একটি বিদ্যালয়(কালীগ্রাম রথীন্দ্রনাথ ইন্সটিটিউশন), দাতব্য হাসপাতাল ও পুরাতন একটি কৃষি ব্যাংক যা ১৯০৫ সালে স্থাপিত হয়েছিল। এছাড়াও গড়ে তুলেছিলেন মৃৎশিল্প।
রবীন্দ্রনাথ ঠাকুর নোবেল প্রাপ্তির পর সর্বশেষ ১৯৩৭ সালের ২৭ জুলাই পতিসরে আসেন। বর্তমানে এখানে, রবীন্দ্রনাথের জন্মদিন ও মৃত্যুবার্ষিকীতে বিভিন্ন অনুষ্ঠানের আয়োজন করা হয়।
রাম বসু (কবিয়াল)

রাম বসু (১৭৮৬—১৮২৮) একজন বিখ্যাত বাঙালি কবিয়াল। বিরহ-সঙ্গীত ও বাংলা আগমনী গান রচনায় তার বিশেষ খ্যাতি ছিল। বিরহ-সঙ্গীত রাজা বলা হত তাকে। 
তাকে বাংলা সাহিত্যের কণিষ্ক বলা হয়।
১৭৮৬ সালে রাম বসু হাওড়া জেলার অন্তর্গত শালিখা গ্রামে জন্মগ্রহণ করেন। জোড়াসাঁকোর পিসির বাড়িতে থেকে তিনি প্রাথমিক শিক্ষা লাভ করেন। এই সময় তিনি কবিতা লিখতেন। এরপর রাম বসু অল্প ইংরেজি ভাষা আয়ত্ত করে কলকাতার একটি অফিসে কেরানি পদে যোগদান করেন। এই সময় তিনি বিখ্যাত কবিয়াল ভবানী বণিক, নীলু ঠাকুর, মোহন সরকার, ঠাকুরদাস সিংহের দলের জন্য গান রচনা করতেন। তাঁর কাব্যখ্যাতি পড়লে নিজেই চাকরি ছেড়ে দিয়ে একটি কবিগানের দল তৈরি করেন।
মহীপাল রেলওয়ে স্টেশন

মহীপাল রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি হল্ট রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
সাতক্ষীরা সদর পৌরসভা

সাতক্ষীরা পৌরসভা বাংলাদেশের খুলনা বিভাগের সাতক্ষীরা জেলার সাতক্ষীরা সদর উপজেলার অন্তর্গত 'ক' শ্রেণির একটি পৌরসভা।
পৌরসভার উত্তরে লাবসা ইউনিয়ন, দক্ষিণে ফিংড়ী ইউনিয়ন, পূর্বে ধুলিহর, ব্রহ্মরাজপুর ইউনিয়ন এবং পশ্চিমে আগড়দাঁড়ী ও আলীপুর ইউনিয়ন অবস্থিত।
ওয়ার্ডঃ ০৯ টি
মৌজাঃ ০৭ টি
বর্তমান মেয়রঃ তাছকিন আহম্মেদ চিশতি
কলারোয়া পৌরসভা

কলারোয়া পৌরসভা বাংলাদেশের খুলনা বিভাগের সাতক্ষীরা জেলার কলারোয়া উপজেলার অন্তর্গত 'খ' শ্রেণির একটি পৌরসভা।
ওয়ার্ডঃ ০৯ টি
মৌজাঃ
শিক্ষার হারঃ ৫৭.৬%
শিক্ষা প্রতিষ্ঠানঃ
বর্তমান মেয়রঃ মোঃ মানিরুজ্জামান (বুলবুল)
মোংলা পোর্ট পৌরসভা

মোংলা পোর্ট পৌরসভা বাংলাদেশের খুলনা বিভাগের বাগেরহাট জেলার মোংলা উপজেলার অন্তর্গত 'ক' শ্রেণির একটি পৌরসভা।
ওয়ার্ডঃ ০৯ টি
মৌজাঃ
"'বর্তমান মেয়রঃ"বীর মুক্তিযোদ্ধা শেখ আব্দুর রহমান
মোড়েলগঞ্জ পৌরসভা

মোড়েলগঞ্জ পৌরসভা বাংলাদেশের খুলনা বিভাগের বাগেরহাট জেলার মোড়েলগঞ্জ উপজেলার অন্তর্গত 'ক' শ্রেণির একটি পৌরসভা।
ওয়ার্ডঃ ০৯ টি
মৌজাঃ ০৬ টি
শিক্ষার হারঃ ৭১.২৮%
শিক্ষা প্রতিষ্ঠানঃ
বর্তমান মেয়রঃ এস এম মনিরুল হক (২০১৬ - )
আরোগ্য সেতু

আরোগ্য সেতু হল যা ন্যাশনাল ইনফরম্যাটিক্স সেন্টার দ্বারা বিকশিত একটি কোভিড -১৯ ট্র্যাকিং মোবাইল অ্যাপ্লিকেশন যা ভারত সরকার ইলেকট্রনিক্স এবং তথ্য প্রযুক্তি মন্ত্রকের আওতায় আসে।
এই অ্যাপ্লিকেশনটির উল্লিখিত উদ্দেশ্য হ'ল সচেতনতা ছড়িয়ে দেওয়া এবং প্রয়োজনীয় স্বাস্থ্যসেবাগুলি ভারতের মানুষের সাথে সংযুক্ত করা। কোভিড -১১-এর ঝুঁকি রোধ করতে, সর্বোত্তম অনুশীলন এবং পরামর্শগুলি ভাগ করে নেওয়ার জন্য স্বাস্থ্য অধিদফতরের উদ্যোগগুলিকে বাড়িয়ে তুলতে এই অ্যাপ্লিকেশনটি সাহায্য করবে। এটি একটি ট্র্যাকিং অ্যাপ্লিকেশন যা স্মার্টফোনের জিপিএস এবং ব্লুটুথ বৈশিষ্ট্যগুলি করোনাভাইরাস সংক্রমণের উপর নজর রাখতে ব্যবহার করে। আরোগ্য সেতু অ্যাপটি অ্যান্ড্রয়েড এবং আইওএস মোবাইল অপারেটিং সিস্টেমের জন্য উপলভ্য। ব্লুটুথ প্রযুক্তি ব্যবহার করে, আরোগ্য সেতু অ্যাপ্লিকেশনটি যদি ব্যবহারকারী কোভিড -১৯ সংক্রামিত ব্যক্তির কাছাকাছি থাকলে (ছ'ফুট দূরত্বের মধ্যে) ভারত জুড়ে নথীভুক্ত আক্রান্ত ব্যক্তির ডাটাবেস স্ক্যান করে এবং সংক্রামিত অঞ্চলের একটি উপলব্ধ ডেটার উপর ভিত্তি করে, অবস্থানের তথ্য ব্যবহার করে এটি ঝুঁকি নির্ধারণ করার চেষ্টা করে।
এই অ্যাপ্লিকেশনটি করোনা কবচ (বর্তমানে বন্ধ) নামে পূর্ববর্তী একটি অ্যাপ্লিকেশনটির একটি হালনাগাদ সংস্করণ যা ইতোমধ্যে ভারত সরকার প্রকাশ করেছে। আরোগ্য সেতু তার প্রবর্তনের তিন দিনের মধ্যে পঞ্চাশ লক্ষ ডাউনলোড অতিক্রম করে, এটিকে ভারতে সরকারী অ্যাপসগুলির মধ্যে একটি অন্যতম জনপ্রিয় অ্যাপ্লিকেশন করে তুলেছে।
আরোগ্য সেতু বর্তমানে ১১ টি ভাষায় উপলভ্য,(ইংরাজী, হিন্দি, তেলুগু, কন্নড়, মালয়লম, তামিল, পাঞ্জাবি, বাংলা, ওড়িয়া, গুজরাটি এবং মারাঠি) এবং শীঘ্রই আরও বেশি ভারতীয় ভাষায় উপলব্ধ হওয়ার আশা রয়েছে। অ্যাপটিতে সাইন ইন করার পরে একজনকে স্বাস্থ্য এবং অন্যান্য প্রোফাইল তথ্য সরবরাহ করতে বলা হয়।
অ্যাপ্লিকেশনটি এমন একটি প্ল্যাটফর্মেও তৈরি করা হয়েছে যা অ্যাপ্লিকেশন প্রোগ্রামিং ইন্টারফেস (এপিআই) সরবরাহ করতে পারে যাতে অন্যান্য কম্পিউটার প্রোগ্রাম, মোবাইল অ্যাপ্লিকেশন এবং ওয়েব পরিষেবাগুলি আরোগ্য সেতুতে উপলব্ধ বৈশিষ্ট্য এবং ডেটা ব্যবহার করতে পারে।
কোভিড-১৯ অ্যাপস
ব্রতচারিণী

ব্রতচারিণী হলো একটি জনপ্রিয় বাংলা চলচ্চিত্র যা পরিচালনা করেন কমল গাঙ্গুলী। এই চলচ্চিত্রটি ১৯৫৪ সালে এমকেজি প্রোডাকশনস প্রাইভেট লিমিটেড ব্যানারে মুক্তি পেয়েছিল এবং সংগীত পরিচালনা করেছেন কমল দাসগুপ্ত। এই চলচ্চিত্রটির মুখ্য চরিত্রে অভিনয় করেন সাবিত্রী চট্টোপাধ্যায়, উত্তম কুমার, সন্ধ্যা রানী, ভানু বন্দ্যোপাধ্যায় এবং অসিতবরণ মুখোপাধ্যায়
চলচ্চিত্রটির মূল চরিত্র সীতা (সন্ধ্যা রানী) জমিদার বাড়িতে থাকেন। অহিন্দ্র চৌধুরী হলেন জমিদার, তাঁর বড় ছেলের স্ত্রী মলিনা দেবী, এবং তাঁদের পুত্র জ্যোতির্ময়। সাবিত্রী চট্টোপাধ্যায় হল জ্যোতির্ময় এর খুড়তুত বোন। অহীন্দ্র চৌধুরী সীতার বাবাকে প্রতিশ্রুতি দিয়েছিলেন যে তাঁর বড় ছেলের পুত্রের স্ত্রী হবেন সীতা কিন্তু জ্যোতির্ময় অনুভাকে ভালবাসে। সে তার ঠাকুরদাকে অস্বীকার করে অনুভাকে বিয়ে করে। ফলস্বরূপ অহিন্দ্র তার নাতিকে তার সমস্ত সম্পদ থেকে বঞ্চিত করে। মলিনা দেবী খুব অসুস্থ হয়ে পড়ে। সাবিত্রী ও তার মা বাড়িতে আসে। ইনা এবং জ্যোতির্ময় খুব বন্ধুত্বপূর্ণ হয়ে ওঠে তবে সাবিত্রীর মা সীতার প্রতি খুব ইর্ষা করেন। একদিন বাড়িতে একটি পুজোর সময় সে সীতার সাথে সমস্যা তৈরি করে, মলিনা দেবী এখানে আসে এবং তার অসুস্থতা আরও বেড়ে যায় এবং তিনি মারা যান। এর পরে অহীন্দ্র চৌধুরী সীতার কাছে তাঁর পুরো সম্পত্তি দান করেন। সাবিত্রীর মা এক মাতালের সাথে বিয়ে দেবার চেষ্টা করেছিলেন কিন্তু জ্যোতির্ময় এই বিয়ের সম্পূর্ণ বিরোধী। তিনি তার বোনের বিয়ে দেওয়ার জন্য অর্থের ব্যবস্থা করার সিদ্ধান্ত নেন। তা করতে না পেরে তিনি সীতার কাছে সাহায্যের জন্য লেখেন। তাঁর নাতনী এক মাতালদের সাথে বিবাহ বন্ধনে আবদ্ধ হয়েছেন তা জানতে পেরে অহিন্দ্র চৌধুরী হতবাক হয়ে মারা যান। জ্যোতির্ময় এই সময়ে বাড়িতে আসেন এবং তিনি নিজেই গুরুতর অসুস্থ হয়ে পড়েন। সীতা তাকে সুস্থ করে তোলার চেষ্টা করল। একবার সে সুস্থ হয়ে উঠলে সে সমস্ত সম্পদ তার কাছে রেখে যেতে চায়। কিন্তু জ্যোতির্ময় এই সম্পত্তি অস্বীকার করে এবং তাকে ফিরে যেতে বলে এবং এটির যত্ন নিতে বলে।
শিবদাস ভাদুড়ী

শিবদাস ভাদুড়ী (৬ নভেম্বর ১৮৮৭ — ২৬ ফেব্রুয়ারি, ১৯৩২) ছিলেন একজন বাঙালী ফুটবলার। ১৯১১ সালে মোহনবাগান ফুটবল দল ইস্ট ইয়র্কশায়ার রেজিমেন্টকে ২-১ গোলে পরাজিত করে প্রথম ভারতীয় দল হিসেবে আইএফএ শিল্ড জয় করে। সেই দলের অধিনায়ক ছিলেন তিনি।
শিবদাস ভাদুড়ী ও তার ভাই বিজয়দাস ভাদুড়ী ছিলেন ব্রিটিশ ভারতের বঙ্গ প্রদেশের ফরিদপুর জেলার মানুষ। ১৯০৫ সালে মোহনবাগানে যোগ দেন তিনি। দল তার অধিনায়কত্বে মিলিটারি মেডিকাল, ওয়াই এম সি এ , চৌরঙ্গী মেজারারস দলকে হারায়। লেফট আউট পজিশনে খেলতেন তিনি। ১৯১১ সালে আই এফ এ শিল্ড বিজয় ভারতীয় ফূটবলের ইতিহাসের গৌরবময় দিন। তিনি এই দলের প্রধান ছিলেন। ফর্সা দীর্ঘকায় চেহারার শিবদাসকে সে সময় ফুটবলের জাদুকর বলা হত। তিনি পশুচিকিতসক হিসাবে কলকাতার ভেটারিনারি কলেজের সাথে যুক্ত ছিলেন। ১৯৩২ সালের ২৬ ফেব্রুয়ারি পুরিতে তীর্থ করতে গিয়ে ম্যালেরিয়া আক্রান্ত হয়ে মারা শিবদাস।
অপটা রেলওয়ে স্টেশন

অপটা রেলওয়ে স্টেশনটি ভারতের মধ্য রেলের পানভেল–রোহ রুটের একটি রেল স্টেশন। স্টেশনটি মহারাষ্ট্র রাজ্যের রায়গড় জেলায় অবস্থিত। এটি ছত্রপতি শিবাজি মহারাজ টার্মিনাস থেকে ডিভা জংশন হয়ে ৮৩.২৪ কিলোমিটার দূরবর্তী। এই স্টেশনের স্টেশন কোডটি "এপিটিএ"। এটি মধ্য রেল এর মুম্বই মধ্য রেল বিভাগের অন্তর্গত।
অপটা রেলওয়ে স্টেশন রায়গড় জেলার অপটা এলাকাতে অবস্থিত। এই স্টেশন থেকে পরবর্তী স্টেশন হল - জিটে রেলওয়ে স্টেশন এবং পূর্ববর্তী স্টেশন হল রাসয়ানি রেলওয়ে স্টেশন।
শাহরুখ খান ও কাজল অভিনীত "দিলওয়ালে দুলহানিয়া লে যায়েঙ্গে " ছবির শেষ দৃশ্যের শুটিং সেখানে হয়। রাজকুমার সন্তোষীর "খাকী" ছবির মারপিটের দৃশ্যও ধারণ এখানে হয়। এই স্থানে দৃশ্য ধারণ করা অন্যান্য সিনেমাগুলির মধ্যে রয়েছে বান্টি অর বাবলি, চিনাটাউন, ফিদা, রং দে বাসন্তী, শাদি নং ১, স্বদেশে এবং আহাট (মরশুম ৪ এপ ১ ব্লারা জংশন)।
লাল পান বিবি

লাল পান বিবি ১৯৯৪ সালের একটি ভারতীয় বাংলা একশনধর্মী চলচ্চিত্র যার পরিচালক ছিলেন প্রশান্ত নন্দা ও প্রযোজক দিলীপ কাঙ্কারিয়া। ১৪ নভেম্বর ১৯৯৪ সালে ছবিটি মুক্তি পায়। এই ছবি সঙ্গীত পরিচালক ছিলেন বাপ্পী লাহিড়ী।
লালি আর মিলি দুই বোন। তাদের পিতাকে খুন করা হয়। আইনের কাছে বিচার না পেয়ে লালি নিজে হাতে হত্যাকারীদের সাজা দিতে মনস্থ করে। কিন্তু তার বোন মিলি একজন পুলিশ অফিসার, সে চায় বোনকে আটকাতে।
নোয়াপাড়া মহিষাসুর রেলওয়ে স্টেশন

নোয়াপাড়া মহিষাসুর রেলওয়ে স্টেশন হল পূর্ব রেলওয়ের মালদা রেল বিভাগে অবস্থিত একটি রেলওয়ে স্টেশন। এটি ভারতের পশ্চিমবঙ্গ রাজ্যের মুর্শিদাবাদ জেলায় বারহারওয়া–আজিমগঞ্জ–কাটোয়ার লুপ লাইনে অবস্থিত।
১৯১৩ সালে ইস্ট ইন্ডিয়ান রেলওয়ে কোম্পানির বারহারোয়া–আজিমগঞ্জ–কাটোয়া রেলওয়ে বিভাগ আজিমগঞ্জ–কাটোয়া লুপ লাইনটি তৈরি করে। এই ট্র্যাকটি ভাগীরথীর পশ্চিমে পশ্চিমবঙ্গ রাজ্যের মুর্শিদাবাদ ও পূর্ব বর্ধমান জেলার মধ্যে দিয়ে অতিক্রম করে। এটি ব্যান্ডেল-কাটোয়া লাইনের সম্প্রসারিত অংশ। ১৯৭১ সালে ফারাক্কা বাঁধ তৈরীর পরে এই রেলওয়ে লাইনের মাধ্যমে উত্তরবঙ্গের সাথে কলকাতার যোগাযোগ সুদৃঢ় হয়।
গোলাম রাব্বানী (রাজনীতিবিদ)

গোলাম রাব্বানী বাংলাদেশের জয়পুরহাট জেলার রাজনীতিবিদ ও জয়পুরহাট-১ (জয়পুরহাট সদর-পাঁচবিবি) আসনের সাবেক সংসদ সদস্য।
গোলাম রব্বানি জয়পুরহাট জেলায় জন্মগ্রহণ করেন।
গোলাম রাব্বানী ১৯৯১ সালের পঞ্চম ও ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে জয়পুরহাট-১ (জয়পুরহাট সদর-পাঁচবিবি) আসন থেকে সংসদ সদস্য নির্বাচিত হয়ে ছিলেন।
গোলাম রাব্বানী ১০ জানুয়ারি ২০১১ সালে মৃত্যুবরণ করেছেন।
খন্দকার অলিউজ্জামান আলম

খন্দকার ওলিউজ্জামান আলম বাংলাদেশের জয়পুরহাট জেলার রাজনীতিবিদ, মুক্তিযোদ্ধা ও জয়পুরহাট-১ (জয়পুরহাট সদর-পাঁচবিবি) আসনের সাবেক সংসদ সদস্য।
খন্দকার অলিউজ্জামান আলম জয়পুরহাট জেলায় জন্মগ্রহণ করেন।
খন্দকার অলিউজ্জামান আলম ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে জয়পুরহাট-১ (জয়পুরহাট সদর-পাঁচবিবি) আসন থেকে সংসদ সদস্য নির্বাচিত হয়ে ছিলেন।
খন্দকার অলিউজ্জামান আলম মৃত্যুবরণ করেছেন।
বাংলাদেশ ফার্মাসিউটিক্যাল সোসাইটি

বাংলাদেশ ফার্মাসিউটিক্যাল সোসাইটি হ‌লো বাংলা‌দে‌শের ফার্মাসিস্টদের জাতীয় পেশাগত স‌মি‌তি। হাসান কাউসার এ স‌মি‌তির সাধারণ সম্পাদক।
১৯৭২ সা‌লে বাংলা‌দে‌শের ঔষধ প্রস্ত্ততকারী এবং ফার্মাসিস্টগণ এই স‌মি‌তি প্রতিষ্ঠা ক‌রেন। এ স‌মি‌তির প্রধান কার্যালয় ঢাকায় অব‌স্থিত। বাংলা‌দে‌শের ঔষধ শি‌ল্পের উন্নয়ন এবং জাতীয় স্বাস্থ্যনীতিতে কার্যত এবং অর্থবহুল কিছু নিয়মনীতি প্রয়োগ করাই এই সম‌িতির মূল লক্ষ।
এই স‌মি‌তি তার ল‌ক্ষে বি‌ভিন্ন গুরেুত্বপূর্ণ কাজ ত‌রে থা‌কে। যেমন, এ স‌মি‌তি ঔষধ শিল্পের সাধারণ উন্নয়নের পাশাপাশি বিভিন্ন সমস্যার সমাধান করে। এছাড়াও ঔষধ প্রস্ত্ততকরণে উন্নয়নমূলক গবেষণায় উৎসাহ ‌দেয়। এই বাংলাদেশে ফার্মেসি পেশায় নিয়োজিত ব্যক্তিদের প্রশিক্ষণ দেয় এবং পেশাগত নৈপুণ্যতা অর্জন তর‌তে সাহায‌্য ক‌রে।
স‌মি‌তির তত্ত্বাবধানে পরীক্ষা পরিচালনা করা হয়। সে‌ক্ষেরত্র যোগ্য প্রার্থীদের এই স‌মি‌তির পক্ষ থে‌কে সার্টিফিকেট ও ডিপ্লোমা প্রদান করা হয়। এ স‌মি‌তি প্রয়োজন অনুযায়ী ফার্মেসি আইনের পরিবর্তন ও পরিবর্ধন ক‌রে থা‌কে। ঔষধ প্রস্ত্ততকারী প্রতিষ্ঠানের উন্নয়নের ল‌ক্ষে মাঠপর্যায়ে গবেষণা, কনফারেন্স, সিম্পোজিয়াম, সেমিনার ইত্যাদির আয়ো‌জন করা হয়। জার্নাল, বই, ম্যাগাজিন, ডকুমেন্ট ইত্যাদি প্রকাশ করে এ স‌মি‌তি। বাংলাদেশ ফার্মাসিউটিক্যাল সোসাইটি এই স‌মি‌তির প্রকা‌শিত পত্রিকা। এগু‌লো ছাড়াও এ স‌মি‌তি ফার্মেসি সংক্রান্ত গবেষণার জন্য রিসার্চ ফেলোশিপ, সহায়ক অনুদান, বৃত্তি, পুরস্কার ইত্যাদি প্রদান করা এবং বিভিন্ন ঔষধের মান যাচাই‌য়ের জন্য প্রয়োজনীয় গবেষণাগার স্থাপন করাও এ স‌মি‌তির কার্যক্রমের ম‌ধ্যে পড়ে।
এ সম‌ি‌তি আন্তর্জা‌তিক ফার্মাসিউটিক্যাল সংঘ এবং কমনওয়েলথ ফার্মাসিউটিক্যাল সংস্থার সা‌থে জ‌ড়িত।
বাংলাদেশের ঔষধ শিল্প
বাংলাদেশ উদ্ভিদবিজ্ঞান সমিতি
বাংলাদেশ রসায়ন সমিতি
সালমান এফ রহমান
বেক্সিমকো ফার্মাসিউটিক্যালস
এম. এ. হামিদ

এম. এ. হামিদ (জন্ম: ১৯৪৪) বাংলাদেশের একজন অবসর প্রাপ্ত সামরিক কর্মকর্তা ও রাজনীতিবিদ। তিনি ময়মনসিংহ-১১ আসনের সাবেক সংসদ সদস্য।
এম. এ. হামিদ ১৯৪৪ সালে ময়মনসিংহ জেলার ভালুকা উপজেলায় জন্মগ্রহণ করেন।
এনামুল হক ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে ময়মনসিংহ-১১ (ভালুকা) আসন থেকে সংসদ সদস্য নির্বাচিত হয়েছিলেন।
নাজিম উদ্দিন

নাজিম উদ্দিন বাংলাদেশের ময়মনসিংহ জেলার রাজনীতিবিদ ও ময়মনসিংহ-১১ আসনের সাবেক সংসদ সদস্য।
নাজিম উদ্দিন ময়মনসিংহ জেলায় জন্মগ্রহণ করেছেন।
নাজিম উদ্দিন ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনয়নে ময়মনসিংহ-১১ আসন থেকে সংসদ সদস্য নির্বাচিত হয়েছিলেন।
লাইফ (সাময়িকী)

লাইফ ছিল একটি মার্কিন সাময়িকী যা ১৯৭২ সাল পর্যন্ত সাপ্তাহিকভাবে প্রকাশিত হয়েছিল, ১৯৭৮ সাল পর্যন্ত একটি অন্তর্বর্তী "বিশেষ" হিসাবে এবং ১৯৭৮ সাল থেকে ২০০০ সাল পর্যন্ত মাসিক হিসাবে ১৯৩৬ এর আলোকচিত্রের মান।
মূলত, লাইফ ছিল সীমিত প্রচলন সহ একটি হাস্যরস পত্রিকা। ১৮৮৩ সালে প্রতিষ্ঠিত, এটি ব্রিটিশ পত্রিকা পাঞ্চের অনুরূপ শিরা হিসাবে তৈরি হয়েছিল, বিকশিত পত্রিকার এই সংস্করণটি ১৯৩৬ সালের নভেম্বর পর্যন্ত স্থায়ী ছিল। টাইম সাময়িকীর মালিক হেনরি লুস ১৯৩৬ সালে এই পত্রিকাটি কেবল তার নামের অধিকার অর্জনের জন্য কিনেছিলেন এবং আলোকচিত্র সাংবাদিকতার উপর জোর দিয়ে জোর সাপ্তাহিক একটি সংবাদ সাময়িকী চালু করেছিলেন। লুস প্রথম জীবনের প্রকাশকদের কাছ থেকে নামের অধিকার কিনেছিলেন, তবে দুটি গ্রন্থের মধ্যে সম্পাদকীয় ধারাবাহিকতা ছাড়াই এর নিবন্ধন তালিকা এবং বৈশিষ্ট্যগুলি অন্য একটি সাময়িকীর কাছে বিক্রি করেছে।
লাইফ ৫৩ বছর ধরে একটি সাধারণ-আগ্রহের আলো বিনোদন পত্রিকা হিসাবে প্রকাশিত হয়েছিল, উদাহরণ, রসিকতা এবং সামাজিক মন্তব্যগুলিতে ভারী। এটিতে তার সময়ের সেরা কিছু লেখক, সম্পাদক, চিত্রকর এবং রম্যঅঙ্কনকারীর বৈশিষ্ট্য ছিল: চার্লস ডানা গিবসন, নরম্যান রকওয়েল এবং জ্যাকব হার্টম্যান জুনিয়র গিবসন ১৯১৮ সালে জন এমস মিচেলের মৃত্যুর পরে সাময়িকীর সম্পাদক ও মালিক হন। তার পরবর্তী বছরগুলিতে, সাময়িকীটি বর্তমানে নিউ ইয়র্ক সিটিতে চলমান নাটক এবং চলচ্চিত্রগুলির সংক্ষিপ্ত ক্যাপসুল পর্যালোচনাগুলি সরবরাহ করেছে তবে ট্র্যাফিক লাইটের মতো রঙিন টাইপোগ্রাফিক বুলেটের অভিনব স্পর্শের সাথে প্রতিটি পর্যালোচনাতে সংযুক্ত করা হয়েছে: সবুজ ইতিবাচক পর্যালোচনা, নেতিবাচক একের জন্য লাল এবং মিশ্র বিজ্ঞপ্তির জন্য অ্যাম্বার।
লাইফ ছিল প্রথম অ্যালোগ্রাফিক আমেরিকান নিউজ ম্যাগাজিন, এবং এটি কয়েক দশক ধরে বাজারে আধিপত্য বিস্তার করেছিল। ম্যাগাজিনটি এক পর্যায়ে সপ্তাহে ১৩.৫ মিলিয়নেরও বেশি কপি বিক্রি করেছিল। ম্যাগাজিনে সম্ভবত প্রকাশিত সর্বাধিক পরিচিত ছবিটি ছিল আলফ্রেড আইজেনস্টেয়েডের একজন নাবিকের হাতের নার্সের ছবি, ১৯৪৫ সালের ১৪ ই আগস্ট নিউ ইয়র্ক সিটিতে জাপান দিবসে বিজয় উদ্‌যাপন করার সময় তোলা হয়েছিল। আলোকচিত্র সাংবাদিকতার ইতিহাসে ম্যাগাজিনের ভূমিকা প্রকাশের ক্ষেত্রে এটি সবচেয়ে গুরুত্বপূর্ণ অবদান হিসাবে বিবেচিত হয়। জীবনের প্রোফাইলটি এমন ছিল যে রাষ্ট্রপতি হ্যারি এস. ট্রুম্যান, স্যার উইনস্টন চার্চিল এবং জেনারেল ডগলাস ম্যাক আর্থারের স্মৃতিচিহ্নগুলি এর পৃষ্ঠাগুলিতে সিরিয়ালযুক্ত হয়েছিল।
২০০০ এর পরে, টাইম ইনক. (১৯২২-১৯৯০, একটি সংবাদ সস্থা) বিশেষ এবং স্মরণীয় সমস্যার জন্য 'লাইফ' শব্দটি ব্যবহার করা অবিরত করে। ২০০৪ থেকে ২০০৭ পর্যন্ত সাপ্তাহিক সংবাদপত্রের পরিপূরক হয়ে উঠলে লাইফ নিয়মিত নির্ধারিত ইস্যুগুলিতে ফিরে আসে। ওয়েবসাইট লাইফ ডটকম, মূলত টাইম ইনক এর প্যাথফাইন্ডার পরিষেবাগুলির অন্যতম চ্যানেল, ২০০০ এর দশকের শেষের দিকে গেটি ইমেজেসের সাথে যৌথ উদ্যোগ হিসাবে 'দেখুন আপনার পৃথিবী, এলএলসি' নামে পরিচালিত হয়েছিল। ৩০ শে জানুয়ারী, ২০১২, লাইফ ডট কম ইউআরএল টাইম.কম এ একটি ফটো চ্যানেলে পরিণত হয়েছে।
মইন উদ্দীন আহমদ

ডাঃ মইন উদ্দীন আহমদ (১ নভেম্বর ১৯৩৬-২ সেপ্টেম্বর ২০১১) যিনি মন্টু ডাক্তার নামে সর্বাধিক পরিচিত। বাংলাদেশের চাঁপাইনবাবগঞ্জ জেলার রাজনীতিবিদ, মুক্তিযোদ্ধা ও চিকিৎসক ছিলেন। তিনি রাজশাহী-১ ও চাঁপাইনবাবগঞ্জ-১ (শিবগঞ্জ উপজেলা) আসনের সাবেক সংসদ সদস্য।
মইন উদ্দীন আহমদ ১ নভেম্বর ১৯৩৬ সালে চাঁপাইনবাবগঞ্জ জেলার শিবগঞ্জ উপজেলার মনাকষা গ্রামে জন্মগ্রহণ করেন। তার পিতা মৃত কালিম উদ্দীন আহমেদ চিকিৎসক ছিলেন ও মাতা মৃত বেগম দেল আফরোজ। তিনি রোকেয়া আহমেদকে বিয়ে করেন। তার ছেলে চাঁপাইনবাবগঞ্জ-১ (শিবগঞ্জ উপজেলা) আসনের সাংসদ সামিল উদ্দিন আহমেদ শিমুল। তিনি স্যার সলিমুল্লাহ মেডিক্যাল কলেজ থেকে এমবিবিএস অর্জন করে চিকিৎসা পেশায় নিয়োজিত হন।
মইন উদ্দীন আহমদ চিকিৎসক ছিলেন। তিনি ছিলেন ১৯৭৩-১৯৭৭ সাল পর্যন্ত চাঁপাইনবাবগঞ্জ জেলা আওয়ামীলীগের সভাপতি। তিনি ১৯৬৫-১৯৭০ সালে মনাকষা ইউনিয়নের পরিষদের চেয়ারম্যানের দায়িত্ব পালন করেন। ১৯৬৬ সালের ছয়দফা, ১৯৬৯ সালের অসহোযোগ আন্দোলন, গণঅভ্যুত্থান, একাত্তরের মুক্তিযুদ্ধসহ সকল গণতান্ত্রিক আন্দোলনে তিনি সক্রিয় অংশগ্রহণ করেন। তিনি ২২ নভেম্বর ১৯৭১ সাল পর্যন্ত মুক্তিযুদ্ধের ৭নং সেক্টরের মোহদীপুর সাব-সেক্টরের ভারপ্রাপ্ত কমান্ডার হিসেবে দায়িত্ব পালন করেন। তিনি ছিলেন শিবগঞ্জ উপজেলা পরিষদের প্রতিষ্ঠাতা চেয়ারম্যান।
তিনি ১৯৭০ সালে প্রাদেশিক পরিষদের সদস্য ও ১৯৭১-১৯৭২ সালে গণপরিষদ সদস্য ছিলেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের মনোনীত প্রার্থী হয়ে তিনি তৎকালীন রাজশাহী-১ আসন থেকে সংসদ সদস্য নির্বাচিত হন। ১৯৭৯ সালের দ্বিতীয় জাতীয় সংসদ নির্বাচনে আওয়ামী লীগ মনোনিত প্রার্থী হয়ে অংশগ্রহণ করে পরাজিত হন। ১৯৮৫ সালে শিবগঞ্জ উপজেলা নির্বাচনে তিনি চেয়ারম্যান নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি স্বতন্ত্র প্রার্থী হিসাবে চাঁপাইনবাবগঞ্জ-১ (শিবগঞ্জ উপজেলা) আসন থেকে সংসদ সদস্য নির্বাচিত হন।
মইন উদ্দীন আহমদ ২ সেপ্টেম্বর ২০১১ সালে মৃত্যুবরণ করেন।
ভারতের সংবিধানের ভাগ ১৭

ভারতের সংবিধানের ভাগ ১৭-এ সরকারি ভাষা বিষয়ক ৩৪৩ থেকে ৩৫১ পর্যন্ত মোট ১২টি অনুচ্ছেদ রয়েছে, যা নিম্নলিখিত চারটি অধ্যায় জুড়ে বিস্তৃত।
প্রথম অধ্যায়ের অনুচ্ছেদ ৩৪৩ ও ৩৪৪ অনুযায়ী ভারতের সরকারি ভাষা দুটি: দেবনাগরী লিপিতে হিন্দি ও ইংরেজি। এতে আরও বলা আছে যে ভারতীয় সংখ্যাসমূহের আন্তর্জাতিক রূপটি কেন্দ্রীয় সরকারের ব্যবহার্য সংখ্যা পদ্ধতি। এটি ভারতের সরকারি ভাষা হিসাবে ইংরেজির চেয়ে হিন্দির প্রয়োগ ও প্রগতিশীল ব্যবহারকে সমর্থন করার জন্য ভারতের রাষ্ট্রপতির উপর একটি দায়িত্বও বজায় রেখেছে, পাশাপাশি ভারতে সরকারি উদ্দেশ্যে ইংরেজি ব্যবহারের উপর বিধিনিষেধ আরোপের ক্ষমতাও দেয়। এছাড়া ইংরেজি ভাষার জায়গায় হিন্দি ভাষা প্রচলিত করার জন্য ভারতের রাষ্ট্রপতিকে সংবিধানের প্রারম্ভ হতে ১৫ বছরের সময় দেওয়া হয়েছে, অবধি এখনও এই অধিকার প্রয়োগ করা হয়নি। অধ্যায়ে আরও লেখা হয়েছে যে পূর্বে উল্লিখিত দায়িত্বগুলি রাষ্ট্রপতি কর্তৃক পরিচালিত হয়েছে তা নিশ্চিত করে লোকসভা থেকে ২০ জন এবং রাজ্যসভা থেকে ১০ জন মোট ৩০ জন লোকের সমন্বয়ে একটি কমিশন গঠন করা উচিত।
দ্বিতীয় অধ্যায়ের অনুচ্ছেদ ৩৪৫ থেকে ৩৪৭ অনুযায়ী, যে ভারতের রাজ্য ও কেন্দ্রশাসিত অঞ্চল ভারতের কোনও সরকারি ভাষাকে সরকারি উদ্দেশ্যে ব্যবহারের জন্য উপযুক্ত। এটি একটি আঞ্চলিক ভাষা গ্রহণ এবং ভারতের সরকারি ভাষা হওয়ার সম্ভাবনাও স্বীকার করে, যদি রাষ্ট্রপতি মনে করেন যে ভারতের জনসংখ্যার একটি বিরাট পরিমাণ মানুষ এটি চায়।
তৃতীয় অধ্যায়ের অনুচ্ছেদ ৩৪৮ ও ৩৪৯ অনুযায়ী, সংসদ আইন প্রণয়ন না করলে ভারতের সর্বোচ্চ আদালত (সুপ্রীম কোর্ট) ও প্রত্যেক উচ্চ আদালতের (হাইকোর্ট) যেকোনো বিধানিক পাঠ্য ইংরেজি ভাষাতে হওয়া উচিত। এছাড়া যে কোনও রাজ্যের রাজ্যপাল রাষ্ট্রপতির পূর্বসম্মতি সহ উচ্চ আদালতে হিন্দি ভাষা ব্যবহারের অনুমতি দিতে পারেন।
অনুচ্ছেদ ৩৪৮ (২) অনুযায়ী:
অনুচ্ছেদ ৩৫০, ৩৫০ক, ৩৫০খ ও ৩৪১ অনুচ্ছেদ নিয়ে চতুর্থ অধ্যায় গঠিত। এই অধ্যায় অনুযায়ী, যেকোনো ব্যক্তি ভারতের যেকোনো সরকারি ভাষায় কোনো ক্ষোভের প্রতিকারের জন্য একটি নিবেদন পেশ করতে পারেন। এছাড়া সংখ্যালঘু ভাষার সংরক্ষণের জন্য ভারত সরকারের ঐ ভাষাগোষ্ঠীর শিশুদের শিক্ষার প্রাথমিক স্তরে মাতৃভাষায় শিক্ষাদানের জন্য পর্যাপ্ত সুযোগসুবিধা দেওয়ার ব্যবস্থা করার উচিত। এতে আরও বলা হয়েছে যে ঐরূপ সযোগসুবিধার ব্যবস্থা প্রতিষ্ঠিত হয়েছে এবং পূর্ববর্তী ব্যবস্থাগুলি আদতে কার্যকর হয়েছে তা সুনিশ্চিত করার জন্য রাষ্ট্রপতির একজন বিশেষ আধিকারিক নিয়োগ করা উচিত। সবশেষে, অধ্যায়টিতে বলা হয়েছে যে ভারত সরকারের হিন্দি ভাষার বিস্তার নিশ্চিত করার পাশাপাশি ভাষার সমৃদ্ধি ও উন্নয়নের বিষয়টিও নিশ্চিত করা উচিত।
পাকিস্তানের কমিউনিস্ট পার্টি

পাকিস্তানের কমিউনিস্ট পার্টি হচ্ছে পাকিস্তানের একটি সাম্যবাদী দল।
পাকিস্তানের কমিউনিস্ট পার্টি ৬ মার্চ, ১৯৪৮ সালে ভারতীয় ইউনিয়নের কলকাতাতে প্রতিষ্ঠিত হয়েছিল। ১৯৪৮ সালের ২৮ ফেব্রুয়ারি থেকে মার্চ পর্যন্ত কলকাতায় ভারতের কমিউনিস্ট পার্টির দ্বিতীয় কংগ্রেসের সিদ্ধান্ত অনুসারে কংগ্রেসে আগত পাকিস্তানের প্রতিনিধিরা স্বতন্ত্রভাবে এক বৈঠকে মিলিত হয়ে ৯ সদস্যবিশিষ্ট পূর্ব পাকিস্তান কমিউনিস্ট পার্টির কেন্দ্রীয় কমিটি গঠন করেন। এই কমিটিতে ছিলেন সাজ্জাদ জহির, খোকা রায়, নেপাল নাগ, জামাল উদ্দিন বুখারি, আতা মোহাম্মদ, মণি সিংহ, কৃষ্ণবিনোদ রায় ও মনসুর হাবিবউল্ল্যা। সাজ্জাদ জহির কেন্দ্রীয় কমিটির সাধারণ সম্পাদক নির্বাচিত হন। পাকিস্তান কমিউনিস্ট পার্টি দুর্বল বিধায় এই পার্টিকে পরিচালনা করার জন্য সিপিআইয়ের পক্ষ থেকে ভবানী সেনকে দায়িত্ব দেয়া হয়। পাকিস্তান কমিউনিস্ট পার্টি বা পূর্ব পাকিস্তান কমিউনিস্ট পার্টির রাজনীতি ছিলো কলকাতায় অনুষ্ঠিত সিপিআইয়ের দ্বিতীয় কংগ্রেসে গৃহীত রাজনীতিই। আলাদাভাবে বিশেষ কোনো রণনীতি বা রণকৌশল গ্রহণ করা হয়নি। নবগঠিত পাকিস্তানে শ্লোগান তোলা হয়, ইয়ে আজাদী ঝুটা হ্যায়, লাখো ইনসান ভুখা হ্যায়, সশস্ত্র সংগ্রাম গড়ে তুলে এই সরকার হঠাও।
এভিএন (পত্রিকা)

"এভিএন" প্রাপ্তবয়স্ক চলচ্চিত্রগুলিকে রেট দেয় এবং শিল্পে "বিকাশের" সংবাদগুলি ট্র্যাক করে। একটি "এভিএন" ইস্যুতে ৫০০ টিরও বেশি চলচ্চিত্রের পর্যালোচনা যুক্ত হতে পারে। ম্যাগাজিনটি প্রায় ৮০% বিজ্ঞাপন এবং প্রাপ্তবয়স্ক-ভিডিওর খুচরা বিক্রেতাদের লক্ষ্যবস্তু। লেখক ডেভিড ফস্টার ওয়ালেস "এভিএন" নিবন্ধগুলিকে নিবন্ধের চেয়ে তথ্য সমৃদ্ধ বিজ্ঞাপনের মতো বর্ণনা করেছেন তবে তিনি "এভিএন" ম্যাগাজিনকে "মার্কিন "পর্ন" শিল্পের "ভ্যারাইটি" ধরনের" হিসাবে বর্ণনা করেছেন। 
পল ফিশবেইন, ইরভ স্লিফকিন এবং ব্যারি রোজেনব্ল্যাট ১৯৮৩ সালে পেনসিলভেনিয়ার ফিলাডেলফিয়াতে "এভিএন" প্রতিষ্ঠা করেছিলেন। স্লিফকিন ১৯৮৪ সালে এভিএন ছেড়ে চলে যান; চলচ্চিত্র থেকে ভিডিওতে শিল্পের পরিবর্তনের কারণে প্রাপ্তবয়স্ক চলচ্চিত্রগুলি পর্যালোচনা করতে আগ্রহ হারিয়ে ফেলেন। ১৯৮৭ সালে রোজেনব্ল্যাট এবং ফিশবিনের পতন ঘটে। অবশেষে, ফিশবেইন ম্যাগাজিনটি সান ফার্নান্দো ভ্যালিতে স্থানান্তরিত করেন যেখানে এটি আজ অবধি চলছে। ২০১০ সালে ফিশবাইন সংস্থাটি বিক্রি করে দিয়েছিলেন। 
প্রাপ্তবয়স্ক শিল্প এবং এর উপার্জন সম্পর্কে বিভিন্ন পরিসংখ্যানের জন্য "এভিএন" ব্যাপকভাবে উদ্ধৃত হয়। "এভিএন" অনুমান করেছে যে, প্রাপ্তবয়স্ক ভিডিওগুলির বিক্রয় ও ভাড়া ২০০০ এবং ২০০২ সালে চার বিলিয়ন ডলার উপরে ছিল। "ফোর্বস" এই চিত্রটিকে "ভিত্তিহীন এবং বন্যপ্রাণে স্ফীত" বলে অভিহিত করেছে। অ্যাডামস মিডিয়া রিসার্চ উল্লেখ করেছে যে প্রাপ্তবয়স্কদের ভিডিও ব্যবসাকে কেউ কঠোর বা নির্ভুলভাবে ট্র্যাক করেনি এবং বিক্রয় ও ভাড়া মিলিয়ে হিসাবটি ছিল ১.৮ বিলিয়ন ডলার। "এভিএন" অনুমান করেছে যে, ২০০৫ সালে প্রাপ্তবয়স্ক শিল্পের আয় $ ১২.৬ বিলিয়ন ডলার যার মধ্যে ইন্টারনেট থেকে এসেছে ২.২ বিলিয়ন। তবে এবিসি নিউজ জানিয়েছে যে, এই চিত্রটি স্বতন্ত্রভাবে যাচাই করা না। ইয়াঙ্কি গ্রুপের মাইকেল গুডম্যানের মতে, এমন একটি শিল্পের জন্য অনুমান করা কঠিন যেখানে কয়েকটি সংস্থাই পাবলিক এবং নিয়মিত নতুন সরবরাহকারী উপস্থিত হচ্ছে। 
"এভিএন" প্রতিবছর লাস ভেগাসে অনুষ্ঠিত এভিএন অ্যাডাল্ট এন্টারটেইনমেন্ট এক্সপো (এইই) একটি বার্ষিক সম্মেলন স্পনসর করে। এক্সপো মার্কিন যুক্তরাষ্ট্রের বৃহত্তম পর্নোগ্রাফি শিল্প বাণিজ্য শো। 
"অ্যাভিএন" অস্কারের মডেলে প্রাপ্তবয়স্ক শিল্পের একটি অ্যাওয়ার্ড "শোও" হোস্ট করে। পুরস্কারগুলিতে ১০০ টিরও বেশি বিভাগ রয়েছে এবং এতে ৩৫০০ জনেরও বেশি উপস্থিতি লক্ষ্য করা যায়। ডেভিড ফস্টার ওয়ালেস সন্দিহানভাবে বলেছিলেন যে, ১৯৯৭ সালে "এভিএন", প্রতিটি বিভাগে ৪,০০০ এর বেশি নতুন রিলিজ পর্যালোচনা করে, যেখানে অস্কারের একাডেমি পুরস্কারের জন্য ৩৭৫ টি চলচ্চিত্র পর্যালোচনার প্রয়োজন হয়। এই সংখ্যাটি ২০০৮ সালের পুরস্কারের জন্য বেড়ে দাঁড়িয়েছে ৮,০০০ এবং পল ফিশবেইন মন্তব্য করেছেন যে এটি "খুব দীর্ঘ, ভয়ঙ্কর প্রক্রিয়া"। "নিউইয়র্ক টাইমস" বর্ণনা করে "একটি এভিএন জয়ের সঠিক মানদণ্ডটি স্পষ্ট নয়"। পুরস্কারগুলি প্রায়শই এভিএন-এর নিয়মিত বিজ্ঞাপনদাতাদের কাছে যায়। 
"এভিএন" এছাড়াও "গেভিএন" পুরস্কারও স্পনসর করে যা প্রতি বছর অশ্লীল শিল্পে করা সমকামী কাজের সম্মানের জন্য উপস্থাপিত হয়। গে অ্যাডাল্ট ভিডিওর পুরস্কারগুলি ১৯৮৮ থেকে ১৯৯৮ পর্যন্ত এভিএন পুরস্কারগুলির অংশ ছিল। ১৯৯৯ সালে, "এভিএন" পৃথকভাবে গেভিএন পুরস্কার হোস্ট করার সিদ্ধান্ত নিয়েছে।
"এভিএন" অনলাইন প্রাপ্তবয়স্ক ব্যবসায়ের প্রবণতাগুলিকে একটি প্রকাশনা উৎপাদন করে। মুদ্রণ এবং ওয়েবে, এভিএন অনলাইন বিভিন্ন প্রাপ্তবয়স্ক ইন্টারনেট অভিজ্ঞতার জন্য নিবেদিত নিবন্ধগুলি প্রকাশ করে, যেমন ভিলেজ টিভি "সমকামী নিউজের" গল্প।
উথরাইল ইউনিয়ন

উথরাইল ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৩৪.৯৬ কিমি২ (১৩.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৪৮৮ জন। ইউনিয়নটিতে মোট গ্রামের সংখ্যা ৩৪টি ও মৌজার সংখ্যা ১৫টি।
কুমারখালী পৌরসভা

কুমারখালী পৌরসভা বাংলাদেশের খুলনা বিভাগের কুষ্টিয়া জেলার কুমারখালী উপজেলার অন্তর্গত 'ক' শ্রেণির একটি পৌরসভা।
এর উত্তরে পদ্মা নদী, দক্ষিণে গড়াই নদী ও পূর্বে কুষ্টিয়া জেলার অপর একটি উপজেলা খোকসা।
ওয়ার্ডঃ ০৯টি
মোট আয়তনঃ ১০.৫০ বর্গ কি.মি.
মোট জনসংখ্যাঃ ৬০,০০০ জন
শিক্ষা প্রতিষ্ঠানঃ
বর্তমান মেয়রঃ মো: সামছুজ্জামান অরুন
শংকরপুর ইউনিয়ন, দিনাজপুর সদর

শংকরপুর ইউনিয়ন বাংলাদেশের রংপুর বিভাগের দিনাজপুর জেলার দিনাজপুর সদর উপজেলার অন্তর্গত একটি ইউনিয়ন পরিষদ। এটি ৯৩.৯১ কিমি২ (৩৬.২৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,৭১০ জন। ইউনিয়নটিতে মোট গ্রামের সংখ্যা ২৫টি ও মৌজার সংখ্যা ২৫টি।
ভৌগোলিক অবস্থান অনুযায়ী ইউনিয়নটির উত্তরে ৭নং উথরাইল ইউনিয়ন. দক্ষিনে কাটা তারের সীমানাও আত্রাই নদীর শেষ, পূর্বে ০৯ ও ১০নং ইউনিয়ন (চিরির বন্দর) শেষ সীমানা এবং ভারতের সনজিয়া সীমান্তবর্তী এলাকা, পশ্চিমে ০৭ও ১০ নং ইউনিয়ন পরিষদ।
ভেড়ামারা পৌরসভা

ভেড়ামারা পৌরসভা বাংলাদেশের খুলনা বিভাগের কুষ্টিয়া জেলার ভেড়ামারা উপজেলার অন্তর্গত 'খ' শ্রেণির একটি পৌরসভা।
খোকসা পৌরসভা

খোকসা পৌরসভা বাংলাদেশের খুলনা বিভাগের কুষ্টিয়া জেলার খোকসা উপজেলার অন্তর্গত 'গ' শ্রেণির একটি পৌরসভা।
উত্তরে শোমসপুর আবু তালেব ডিগ্রী কলেজ, দক্ষিণে সিরাজপুর হাওড় ব্রীজ, পূর্বে মালিগ্রাম পূর্বপাড়া, পশ্চিমে হিলালপুর খাল, মোড়াগাছা।
ওয়ার্ডঃ ০৯ টি
মৌজাঃ ০৮ টি
মোট আয়তনঃ ১২.৩৮ বর্গ কি.মি.
মোট জনসংখ্যাঃ ২৩,৬৬৪ জন
শিক্ষার হারঃ
বর্তমান মেয়রঃ তারিকুল ইসলাম তারিক
কালিয়া পৌরসভা

কালিয়া পৌরসভা বাংলাদেশের খুলনা বিভাগের নড়াইল জেলার কালিয়া উপজেলার অন্তর্গত 'খ' শ্রেণির একটি পৌরসভা।
উত্তরে মাউলী ইউনিয়ন পরিষদ, দক্ষিণে হামিদপুর ইউনিয়ন পরিষদ, পূর্বে সালামাবাদ ইউনিয়ন পরিষদ, পশ্চিমে পুরুলিয়া ইউনিয়ন পরিষদ।
ওয়ার্ডঃ ০৯টি
মৌজাঃ ০৭টি
মোট আয়তনঃ ২০.৭৪ বর্গ কি.মি.
মোট জনসংখ্যাঃ ২৯,২৫৫ জন
শিক্ষার হারঃ ৬৫%
শিক্ষা প্রতিষ্ঠানঃ
বর্তমান মেয়রঃ ফকির মুশফিকুর রহমান লিটন (২০১৬ - বর্তমান)
লোহাগড়া পৌরসভা

লোহাগড়া পৌরসভা বাংলাদেশের খুলনা বিভাগের নড়াইল জেলার লোহাগড়া উপজেলার অন্তর্গত 'গ' শ্রেণির একটি পৌরসভা।
ওয়ার্ডঃ ০৯টি
মোট আয়তনঃ ১৪.৮৭ বর্গ কি.মি.
মোট জনসংখ্যাঃ ৩০,১১২ জন
শিক্ষার হারঃ ৮৯.৭৭%
শিক্ষা প্রতিষ্ঠানঃ
বর্তমান মেয়রঃ পদ খালি
কাউন্সিল (০৮ নং ওয়ার্ড) ফারুক শেখ